Beate Böhlen
D Beate Böhlen, au Bea Böhlen, (* 29. Novämber 1966 z Bade) isch e dytschi Bolitikeri (Bindnis 90/Di Griene). Syter anne 2011 isch si Abgordneti im Landdag vu Bade-Wirttebärg.

Uusbildig un Beruef 
D Beate Böhlen het an dr Elly-Heuss-Knapp-Schuel z Bihl en Uusbildig zur Erzieheri gmacht un derno ne baar Johr z Baden in ihrem Beruef gschafft. Derno het si an dr Katholische Hochschuel Fryburg Sozialarbet studiert.

Bolitik 
D Beate Böhlen isch anne 1995 Mitglid vu dr Griene wore. Vu 1999 bis 2004 isch si Vorsitzeri vum Ortsverband Baden un vu 2001 bis 2003 Vorsitzeri vum Kraisverband Raschti/Bade gsii. Si het syter anne 2004 e Mandat im Gmairot vu Bade ghaa un isch dert anne 2007 Fraktionsvorsitzeri wore. Bi dr Landdagswahl z Bade-Wirttebärg 2011 isch si mit em Zwaitmandat im Landdagswahlkrais Baden in dr Landdag gwehlt wore. Syt Novämber 2011 isch si dert Vorsitzeri vum Petitionsuusschuss.

Familie 
D Beate Böhlen isch ghyrote un het zwai Chinder.

Weblink 
 Churzbiografy bi Bindnis 90/Di Griene
 
 

Dütsche Parlamentarier
Mitglid vu Bündnis-90/Die-Grünen
Dütsche
Frau
Läbigi Person